**ทูเฟซ** (อังกฤษ: Two-Face; ชื่อจริง: **ฮาร์วีย์ เดนท์** (Harvey Dent)) เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน *ดีเท็คทีฟ คอมิกส์* เล่มที่ 66 (สิงหาคม 1942) สร้างสรรค์โดยบ๊อบ เคน และบิล ฟิงเกอร์ เขาเป็นอัยการเขตของเมืองกอธแฮมและเป็นมิตรของแบทแมน แต่เกิดอาการเสียสติหลังจากถูกซาล มาโรนี สาดน้ำกรดใส่ระหว่างขึ้นศาล ทำให้ใบหน้าซีกซ้ายของเขาเสียโฉมอย่างร้ายแรง จากนั้นจึงเปลี่ยนตัวเองให้เป็นทูเฟซ เข้าสู่หนทางอาชญากร ตัดสินใจดีร้ายด้วยการโยนเหรียญ แต่เดิมนั้นตัวละครทูเฟซจะก่ออาชญากรรมที่มีลักษณะเฉพาะเกี่ยวกับเลข 2 เช่น ปล้นธนาคารแห่งชาติแห่งที่ 2 ประจำเมืองก็อตแธม ในเวลา 2:00 น. วันที่ 2 เดือนกุมภาพันธ์ เป็นต้น

บ๊อบ เคน ผู้สร้างแบทแมน เขียนไว้ในอัตชีวประวัติว่าตัวละครทูเฟซได้รับแรงบันดาลใจมาจาก *ดอกเตอร์เจกิลกับมิสเตอร์ไฮด์* ของโรเบิร์ต หลุยส์ สตีเวนสัน โดยเฉพาะฉบับที่ทำเป็นภาพยนตร์ ค.ศ. 1931 ซึ่งเขาได้ดูตอนเป็นเด็ก ในตอนที่เขากับบิล ฟิงเกอร์ สร้างตัวละครทูเฟซขึ้นมา เขายังไม่ได้หานิยายต้นฉบับมาอ่านแต่อย่างใด แรงบันดาลใจบางส่วนยังมาจากตัวละครจากพัลพ์ แม็กกาซีนอย่างแบล็ค แบ็ทซึ่งเคยถูกกรดสาดใส่ใบหน้ามาก่อน ในเวลาต่อมาผู้เขียนต่าง ๆ ได้เขียนให้ทูเฟซมีความหมกมุ่นในเรื่องเกี่ยวกับทวิลักษณ์ โชคชะตา ซึ่งเป็นผลมาจากโรคจิตเภท โรคอารมณ์สองขั้ว และโรคดิสโซสิเอทีฟบุคลิกภาพหลายแบบ มีความย้ำคิดย้ำทำที่จะตัดสินใจในเรื่องสำคัญ ๆ ด้วยการโยนเหรียญซึ่งด้านหนึ่งถูกขูดเป็นกากบาท ในยุคหลังยังมีการกำหนดเพิ่มเติมว่าสมัยก่อนฮาร์วีย์ เดนท์ เคยเป็นเพื่อนกับเจมส์ กอร์ดอน และแบทแมน

ทูเฟซปรากฏตัวในสื่อหลาย ๆ อย่างที่เกี่ยวข้องกับแบทแมน รวมไปถึงวิดีโอเกม ภาพยนตร์การ์ตูน และภาพยนตร์แบทแมน โดยมีบิลลี ดี วิลเลียมส์แสดงเป็นฮาร์วีย์ เดนท์ ในภาพยนตร์ *แบทแมน* ภาคแรก ทอมมี ลี โจนส์แสดงเป็นทูเฟซใน *แบทแมน ฟอร์เอเวอร์* และอารอน เอคฮาร์ท แสดงเป็นทั้งฮาร์วีย์ เดนท์และทูเฟซ ใน *แบทแมน อัศวินรัตติกาล* นอกจากนี้ริชาร์ด โมลล์ยังให้เสียงฮาร์วีย์ เดนท์ และทูเฟซ ในภาพยนตร์การ์ตูน *Batman: The Animated Series* ตัวละครทูเฟซถูกจัดอันดับให้อยู่ในลำดับที่ 12 ของ 100 สุดยอดตัวร้ายจากหนังสือการ์ตูนตลอดกาล ของ IGN

ประวัติ
-------

ทูเฟซปรากฏตัวครั้งแรกใน *ดีเทคทีฟ คอมิกส์ #66* ด้วยชื่อ **ฮาร์วีย์ "อพอลโล" เคนท์** เนื้อเรื่องยุคหลังเปลี่ยนชื่อของเขาเป็น "ฮาร์วีย์ เดนท์" เพื่อเลี่ยงความสัมพันธ์กับซูเปอร์แมน (คลาร์ก เคนท์)

ความสามารถและอาวุธ
------------------

ก่อนเขาจะกลายเป็นทูเฟซ ฮาร์วีย์ เดนท์มีชื่อเสียงในฐานะทนายความที่ดีที่สุดในเมืองก็อตแธมและความเชี่ยวชาญในด้านกฎหมายอาญา

หลังกลายเป็นทูเฟซ เดนท์มีความหมกมุ่นเกี่ยวกับทวิลักษณ์และมักจะก่ออาชญากรรมที่เกี่ยวข้องกับเลข 2 เช่น ปล้นอาคารหมายเลข 2, ก่อเหตุเวลา 22.22 นาที, ใช้ปืนลูกซองแฝดหรือปืนลำกล้องคู่ โดยเดนท์ตัดสินใจโดยการโยนเหรียญหัว-ก้อย

ใน *Batman: Face to Face* เปิดเผยว่าแบทแมนได้ฝึกเดนท์ในด้านศิลปะการต่อสู้และการแกะรอย นอกจากนี้เดนท์ยังมีความชำนาญในการใช้อาวุธหลายชนิดและยิงปืนได้อย่างแม่นยำ

ในสื่ออื่น
----------

### ภาพยนตร์

ทูเฟซใน*แบทแมน อัศวินรัตติกาล*
* บิลลี ดี วิลเลียมส์ รับบทเป็นฮาร์วีย์ เดนท์ ในภาพยนตร์ *แบทแมน* (ค.ศ. 1989)
* ทอมมี ลี โจนส์ รับบทเป็นฮาร์วีย์ เดนท์ ในภาพยนตร์ *แบทแมน ฟอร์เอฟเวอร์ ศึกจอมโจรอมตะ* (ค.ศ. 1995)
* อารอน เอคฮาร์ท รับบทเป็นฮาร์วีย์ เดนท์ ในภาพยนตร์ *แบทแมน อัศวินรัตติกาล* (ค.ศ. 2008)

อ้างอิง
-------

1. ↑  Daniels, Les (1999). *Batman: The Complete History*. San Francisco: Chronicle Books. p. 45. ISBN 0811824705. Nearly everyone seems to agree that Two-Face was Kane's brainchild exclusively
2. ↑  "Gotham Season 2 Features 'Serialized' Story; Bill Finger Getting Batman Credit". *Screen Rant*.
3. ↑  Batman: Dark Victory #11
4. ↑  Bob Kane, *Batman and Me* (Foestfille, CA: Eclipse Books 1989), pg 108-110
5. ↑  "Two-Face is Number 12". Comics.ign.com. สืบค้นเมื่อ 2010-12-29.

แหล่งข้อมูลอื่น
---------------

* Two-Face ที่โครงการดีซี ดาต้าเบส

| * ด
* ค
* ก
แบทแมน |
| --- |
| 
* บ๊อบ เคน
* บิล ฟิงเกอร์

 |
| ครอบครัวแบทแมน | โรบิน ·  แบทเกิร์ล ·  แบทวิง ·  แบทวูแมน ·  บลูเบิร์ด ·  แคตวูแมน ·  เฟลมเบิร์ด ·  ฮันเทรส ·  ไนท์วิง ·  เรดฮูด ·  เรดโรบิน ·  สปอยเลอร์ |
| ตัวละครสนับสนุน | ดิ๊ก เกรย์สัน ·  เจสัน ทอดด์ ·  ทิม เดรก ·  เดเมียน เวย์น ·  บาร์บาร่า กอร์ดอน ·  เจมส์ กอร์ดอน |
| ศัตรู | โจ๊กเกอร์ ·  เพนกวิน ·  แคตวูแมน ·  ฮาร์ลีย์ ควินน์ ·  เบน ·  เคลย์เฟส ·  คิลเลอร์ครอค ·  คิลเลอร์มอด ·  แมน-แบท ·  มิสเตอร์ฟรีซ ·  พอยซันไอวี ·  ราส์ อัล กูล ·  สแกร์โครว ·  ทูเฟซ ·  ริดเลอร์ ·  แมด แฮตเตอร์ ·  เวนทริโลควิน ·  แคตแมน ·  เดดช็อต ·  เดธสโตรก ·  ทาเลีย อัล กูล ·  เรดฮูด ·  แบล็คมาส์ก ·  ลีกออฟอัสแซสซินส์ ·  อาวล์แมน |
| ภาพยนตร์ | 

|  |  |
| --- | --- |
| จักรวาลดีซี | ไม่มี |
| อื่น ๆ | แบทแมน บีกินส์ ·  แบทแมน อัศวินรัตติกาล ·  แบทแมน อัศวินรัตติกาลผงาด ·  เดอะ แบทแมน |

 |